stanford-oval/wikipedia huggingface dataset:
ליגת העל האוסטרלית בכדורגל
שיטת התחרות > העפלה לטורנירים ביניבשתיים

הקבוצות המוצלחות בכל עונה בליגה האוסטרלית מעפילות לטורניר ליגת האלופות האסיאתית, החל ממהדורת 2007 של הטורניר. אל טורניר זה העפילו המדורגות ראשונות בעונת 2005/2006. המדורגות ראשונות בעונה שלאחר מכן העפילו למהדורת 2008 של ליגת האלופות, וכן הלאה. מספר העולות, וכן השלב אליו יצטרפו - שלב הבתים או פלייאוף ההעפלה, נקבע בכל עונה על ידי ה-AFC.
עד לשנת 2012, כרטיסים ישירים לשלב הבתים ניתו לאלופות הצ'מפיונשיפ והפרמיירשיפ של כל עונה. החל מ-2012, שונתה שיטת ההעפלה והליגה האוסטרלית זכתה ל-1.5 מקומות, ולא 2.5 כפי שהיה נהוג עד אז. הסיבה שניתנה להורדה הייתה החוסר בליגת משנה, באצטדיונים מתאימים לאירוח, והעובדה כי הליגה אינה ישות נפרדת מההתאחדות האוסטרלית. הוחלט כי לקראת מהדורת 2013 תקבל אלופת הפרמיירשיפ כרטיס אוטומטי, ואלופת הצ'מפיונשיפ זכתה למקום בפלייאוף ההעפלה. עונה אחת לאחר מכן שינתה ה-AFC את החלטתה, והחזירה את כמות הכרטיסים ל-2.5.
על פי השיטה החדשה, זכאית הליגה באוסטרליה לשתי קבוצות בעלות כרטיס לשלב הבתים, ושתי קבוצות הנשלחות לפלייאוף ההעפלה. עם זאת, חוקי התחרות אוסרות על השתתפות יותר משליש מקבוצות הליגה בתחרות הביניבשתית, כך שעד להרחבת הליגה האוסטרלית ל-12 קבוצות, רק קבוצה אחת זוכה בכרטיס לפלייאוף ההעפלה.
שיטת התחרות > תחרויות נוספות

החל מ-2014, משתתפות קבוצות הליגה בתחרות הגביע האוסטרלי (FFA Cup).
בין 2005 ל-2008, השתתפו קבוצות הליגה בגביע אתגר קדם-העונה, טורניר גביע ששוחק טרם העונה הסדירה, ובוטל בתום ארבע מהדורות בלבד. בשנים 2013 ו-2014, גם כן במסגרת קדם העונה, התקיים משחק האול סטארס, כמשחק ידידות קדם-עונתי בין כוכבי הליגה לבין קבוצה אורחת בכירה. ב-2013 הביסה מנצ'סטר יונייטד את כוכבי הליגה 5-1 בסידני, מצמדים של ג'סי לינגארד ודני ולבק ושער נוסף של רובין ואן פרסי. לכוכבי הליגה כבש בסארט ברישה. שנה אחר כך, באותו המגרש, גברה יובנטוס 3-2 על כוכבי הליגה, משערים של פרננדו יורנטה, פול פוגבה וסימונה פפה, מול שערים של מרסלו קארוסקה וטומי יוריץ'.
כל קבוצות הליגה מחזיקות בקבוצת נוער, המשחקת בליגה האוסטרלית לנוער המתקיימת במקביל לליגה הבכירה. הליגה משמשת לפיתוח כישרונות צעירים וכן כליגת מילואים, כאשר רשאים לשחק בה שחקני נוער בין הגילאים 16-21 (לפי הגיל בתחילת השנה האזרחית של כל עונה), בעוד ארבעה שחקנים מעל לגיל המותר רשאים להיבחר בכל משחק.
במקביל, מתקיימת גם ה-W-League, ליגת הנשים האוסטרלית.
שיטת התחרות > חוקי הרכבת הסגל

כל קבוצה בליגה האוסטרלית מורכבת מ-11 שחקנים וחמישה מחליפים, כאשר אחד מהם חייב להיות שוער. הסגל עצמו חייב לכלול בין 20 ל-26 שחקנים, מתוכם מותרים חמישה שחקנים זרים. שלושה שחקנים בסגל חייבים להיות מתחת לגיל 20.
על אף קיומה של תקרת שכר עבור הקבוצות בליגה, כל קבוצה רשאית להחזיק בסגל שני שחקנים חריגים, בעלי מעמד מיוחד ('Marquee'), שמשכורתם אינה מחושבת בתקרת השכר. כבר בהקמת הליגה התאפשר לכל קבוצה להחתים שחקן חריג בינלאומי. החל מעונת 2008/2009 התאפשרה החתמת שחקן צעיר חריג, שהתנאים לכך היו שגילו יהיה מתחת ל-23, ושמקורו בקבוצת הנוער של המועדון. לקראת עונת 2010/2011 הודיעה הליגה כי בנוסף לחריג בינלאומי וחריג נוער, כל קבוצה תוכל לצרף גם שחקן חריג אוסטרלי.
האפשרות להחתים שחקן חריג בינלאומי הביאה לליגה שחקנים בינלאומיים בולטים, בהם אלסנדרו דל פיירו ודווייט יורק (סידני), ויליאם גאלאס (פרת' גלורי), אמיל הסקי (ניוקאסל ג'טס), רובי פאולר (נורת' קווינסלנד פיורי), דויד וייה (מלבורן סיטי) ורומאריו (אדלייד יונייטד). שחקנים אוסטרלים בולטים, ששיחקו בליגות בכירות באירופה, חזרו לליגה האוסטרלית כאוסטרלים חריגים, ובהם הארי קיואל, ג'ון אלויסי, ברט אמרטון, ג'ושוע קנדי וטים קייהיל.
ישנן הקלות נוספות ניתנות לקבוצות על מנת למשוך שחקנים אטרקטיביים ולהקל על המועדונים בניהול הסגל, כגון תקצוב לשחקנים נאמנים, המאפשרים מתן תוספת שכר מחוץ לחישוב התקרה עבור שחקנים בעלי ותק של חמש עד עשר שנים במועדון, שחקן אורח לעונה מלאה (שמטרתו למשוך שחקנים בולטים מאירופה לקראת סיום הקריירה לטווח קצר), וסוגי הקלות נוספים.
קבוצות הליגה

בשיטה הנוכחית, מורכבת הליגה האוסטרלית מעשרה מועדונים, מתוכם תשעה אוסטרלים ואחד ניו זילנדי. בסך הכול, בהיסטוריה הקצרה של הליגה, נטלו בה חלק 13 קבוצות שונות. רק ארבע מתוכן היו קיימות טרם הטורניר, בעוד שלוש מתוך ה-13 פורקו ואינן קיימות עוד.
שיטת הליגה אינה כוללת יורדות ועולות, ומנוהלת בשיטת הזיכיונות, כמקובל בין היתר בארצות הברית ובליגת ה-MLS.
קבוצות הליגה > קבוצות נוכחיות (2021/2022)

| קבוצה | עיר | אצטדיון ביתי | תכולה | שנת הקמה | הצטרפות לליגה | מאמן ראשי | קפטן |
| --- | --- | --- | --- | --- | --- | --- | --- |
| אדלייד יונייטד | אדלייד, אוסטרליה הדרומית | אצטדיון הינדמארש | 16,500 | 2003 | 2005 | אוסטרליה קרל ויארט | אוסטרליה קרייג גודווין |
| בריזבין רואר | בריזבן, קווינסלנד | לנג פארק | 52,500 | 1957 | 2005 | אוסטרליה וורן מון | סקוטלנד תום אלדרד |
| ולינגטון פיניקס | ולינגטון, ניו זילנד | האצטדיון האזורי ולינגטון | 34,500 | 2007 | 2007 | אוסטרליה אופוק טאלאיי | ניו זילנד אלכס רופר |
| ווסטרן יוניטד | ווינדהאם, ויקטוריה | קארדינה פארק אצטדיון מארס | 36,000 11,000 | 2017 | 2019 | אוסטרליה ג'ון אלוויסי | איטליה אלסנדרו דיאמנטי |
| ווסטרן סידני וונדררס | סידני, ניו סאות' ויילס | אצטדיון סידני שואוגראונד אצטדיון אוסטרליה | 24,00 83,500 | 2012 | 2012 | אוסטרליה מארק רודן | אוסטרליה רייס ווילייאמס |
| מלבורן ויקטורי | מלבורן, ויקטוריה | האצטדיון הריבועי של מלבורן אצטדיון דוקלנדס | 30,050 56,347 | 2004 | 2005 | אוסטרליה טוני פופוביץ' | אוסטרליה ג'וש ברילנטה |
| מלבורן סיטי | מלבורן, ויקטוריה | האצטדיון הריבועי של מלבורן | 30,050 | 2009 | 2010 | אוסטרליה פטריק קיסנורבו | אוסטרליה סקוט ג'יימיסון |
| מקארתור | מקארתור, ניו סאות' ווילס | אצטדיון קמפבלטאון | 20,000 | 2017 | 2020 | אוסטרליה אנטה מילצ'יץ' | מקסיקו אוליסס דאבייה |
| ניוקאסל ג'טס | ניוקאסל, ניו סאות' ויילס | מרכז הספורט הבינלאומי ניוקאסל | 33,000 | 2000 | 2005 | אוסטרליה ארתור פאפאס | אוסטרליה מת'יו יורמן |
| סידני | סידני, ניו סאות' ויילס | אצטדיון הכדורגל סידני | 45,500 | 2004 | 2005 | אוסטרליה סטיב קוריקה | אוסטרליה אלכס ווילקינסון |
| סנטרל קוסט מארינרס | גוספורד, ניו סאות' ויילס | אצטדיון סנטרל קוסט | 20,059 | 2004 | 2005 | סקוטלנד ניק מונטגומרי | אוסטרליה אוליבר בוזניץ' |
| פרת' גלורי | פרת', אוסטרליה המערבית | פרת' אובאל | 20,500 | 1995 | 2005 | אוסטרליה ראובן זדקוביץ' | אוסטרליה ברנדון אוניל |
קבוצות הליגה > קבוצות עבר

| קבוצה | עיר | אצטדיון | תכולה | שנת הקמה | הצטרפות לליגה | פירוק |
| --- | --- | --- | --- | --- | --- | --- |
| גולד קוסט יונייטד | גולד קוסט, קווינסלנד | אצטדיון רובינה | 27,400 | 2008 | 2009 | 2012 |
| ניו זילנד נייטס | אוקלנד, ניו זילנד | אצטדיון נורת' הרבור | 25,000 | 1998 | 2005 | 2007 |
| נורת' קווינסלנד פיורי | טאונסוויל, קווינסלנד | קומפלקס הספורט ווילוס | 26,500 | 2008 | 2009 | 2011 |
תארים > אליפויות לפי עונה

| עונה | צ'מפיונשיפ | פרמיירשיפ |
| --- | --- | --- |
| 2005/2006 | סידני | אדלייד יונייטד |
2006/2007: מלבורן ויקטורי
| 2007/2008 | ניוקאסל ג'טס | סנטרל קוסט מארינרס |
2008/2009: מלבורן ויקטורי
2009/2010: סידני
2010/2011: בריזבין רואר
| 2011/2012 | בריזבין רואר | סנטרל קוסט מארינרס |
| 2012/2013 | סנטרל קוסט מארינרס | וסטרן סידני וונדררס |
2013/2014: בריזבין רואר
2014/2015: מלבורן ויקטורי
2015/2016: אדלייד יונייטד
2016/2017: סידני
| 2017/2018 | מלבורן ויקטורי | סידני |
תארים > פרמיירשיפ לפי קבוצה

| קבוצה | זכיות | סגנויות | עונות זכייה |
| --- | --- | --- | --- |
| מלבורן ויקטורי | 3 | 2 | 2006/2007, 2008/2009, 2014/2015 |
| סנטרל קוסט מארינרס | 3 | 2 | 2007/2008, 2011/2012, 2017/2018 |
| אדלייד יונייטד | 2 | 2 | 2005/2006, 2015/2016 |
| סידני | 2 | 2 | 2009/2010, 2016/2017 |
| בריזבין רואר | 2 | 1 | 2010/2011, 2013/2014 |
| וסטרן סידני וונדררס | 1 | 2 | 2012/2013 |
| ניוקאסל ג'טס | 0 | 2 |  |
תארים > צ'מפיונשיפ לפי קבוצה

| קבוצה | זכיות | סגנויות | עונות זכייה |
| --- | --- | --- | --- |
| מלבורן ויקטורי | 4 | 2 | 2007, 2009, 2015, 2018 |
| סידני | 3 | 1 | 2006, 2010, 2017 |
| בריזבין רואר | 3 | 0 | 2011, 2012, 2014 |
| סנטרל קוסט מארינרס | 1 | 3 | 2013 |
| ניוקאסל ג'טס | 1 | 1 | 2008 |
| אדלייד יונייטד | 1 | 2 | 2016 |
| וסטרן סידני וונדררס | 0 | 3 |  |
| פרת' גלורי | 0 | 1 |  |
יריבויות בולטות בליגה

לאורך שנות קיומה של הליגה, התפתחו מספר יריבויות מפתח ומשחקי דרבי מעוררי עניין, ובהם:
הדרבי של מלבורן (מלבורן ויקטורי מול מלבורן סיטי): משחק הדרבי של העיר מלבורן שוחק לראשונה באוקטובר 2010, והסתיים בניצחונה של הסיטי (אז תחת השם מלבורן הארט) בתוצאה 2-1. על אף היותה של מלבורן ויקטורי הוותיקה בין השתיים בליגה (הצטרפה חמש שנים קודם לכן) והמעוטרת יותר, משחקי הדרבי נחשבים לבעלי עניין רב בליגה, ומושכים אליהם כמויות קהל גבוהות מהממוצע בליגה.
הדרבי המקורי (אדלייד יונייטד מול מלבורן ויקטורי): מעבר ליריבות המסורתית בין קבוצות ספורט מאוסטרליה המערבית ומויקטוריה, התחזקה היריבות בין שני המועדונים גם על בסיס ספורטיבי, שכן השתיים נפגשו פעמיים בגמר הפלייאוף (ב-2007 וב-2009; בשני המקרים ניצחה מלבורן, 6-0 ו-1-0 בהתאמה). בעונת 2006/2007 נכתב פרק נוסף ביריבות, בדמות עימות על המגרש בין מאמן אדלייד ג'ון קוסמינה לקפטן מלבורן, קווין מוסקט.
הדרבי של סידני (סידני מול וסטרן סידני וונדררס): הצטרפותה של וסטרן סידני וונדררס לליגה בעונת 2012/2013 יצרה את היריבות העירונית של העיר סידני. משחקי הדרבי נחשבים למושכי קהל במיוחד, ושברו את שיא המשחקים באצטדיון אליאנץ בכל סוגי הספורט אותו אירח, וכן את שיא הקהל במשחק ליגה סדירה באוסטרליה.
הכחול הגדול (מלבורן ויקטורי מול סידני): שמה של היריבות נגזר מצבע החולצות של שתי הקבוצות, שהוא בעיקרו כחול, וכן בעגה האוסטרלית משמעותו הוא מאבק או תחרות. היריבות בין סידני למלבורן, שתי הערים הגדולות באוסטרליה, וכן המאבק המקצועי שהוביל את השתיים לפגוש אחת את השנייה בשלושה משחקי גמר (שני ניצחונות לסידני, אחד למלבורן). באפון מסורתי, בכל יום אוסטרליה נערך משחק בין השתיים.
דרבי ה-F3 (סנטרל קוסט מארינרס מול ניוקאסל ג'טס): שמה של היריבות נגזר משמו של הכביש המהיר המחבר בין ניוקאסל לגוספורד. מדובר במפגש היחיד בליגה שאינו כולל קבוצה מעיר בירה של אחת ממדינות אוסטרליה, בין שתי קבוצות בעלות קרבה גאוגרפית משמעותית (אצטדיוני הקבוצות מרוחקים כשעה נסיעה זה מזה). המאבק בין השתיים החריף אף יותר כאשר השתיים התמודדו ראש בראש על הזכייה בפרמיירשיפ בעונת 2007/2008 (המארינרס סיימו ראשונים) ובגמר הפלייאוף של אותה העונה, שהסתיים בניצחונה של ניוקאסל 1-0.
Joyride (אלבום של טינשיי)

Joyride (בעברית: נהיגה פרועה במכונית) הוא אלבום האולפן השלישי של הזמרת-יוצרת האמריקאית טינשיי. האלבום יצא לאור ב-13 באפריל 2018 על ידי חברת התקליטים תקליטי RCA. מתוך האלבום יצאו שלושה סינגלים, כשהבולט מביניהם הוא "No Drama".
האלבום הגיע למקום ה-58 במצעד הבילבורד 200.
רקע והפקה

האלבום הופק על ידי טינשיי, טרבור ג'רידו, מייק נזארו, עלי נזארו, פלויד "A1" בנטלי, אלן ריטר, דרה מון, פליקס סנואו, יונג ברג, מריו לוצ'יאנו, ג'יי וייט דיד איט, ג'ואל קומפס, רקלס, ריץ ריינולדס, קנת סי קובי, סטאר-גייט, וייבי וטי-מינוס.
בסמוך לצאתו, עלה האלבום לרשת הזרמת המדיה ספוטיפיי.
רשימת רצועות

| Joyride> מס' | Joyride> שם | Joyride> משך | Joyride>  | Joyride>  | Joyride>  | Joyride>  | Joyride>  | Joyride>  | Joyride>  |
| --- | --- | --- | --- | --- | --- | --- | --- | --- | --- |
| 1. | Keep Your Eyes on the Road (Intro)   | 1:09 |  |  |  |  |  |  |  |
| 2. | Joyride  | 3:25 |  |  |  |  |  |  |  |
| 3. | No Drama (בשיתוף אופסט)   | 3:20 |  |  |  |  |  |  |  |
| 4. | He Don't Want It  | 2:52 |  |  |  |  |  |  |  |
| 5. | Ooh La La  | 3:15 |  |  |  |  |  |  |  |
| 6. | Me So Bad (בשיתוף טיי דולה סיין, פרנץ' מונטנה)   | 3:08 |  |  |  |  |  |  |  |
| 7. | Ain't Good for Ya (Interlude)   | 1:03 |  |  |  |  |  |  |  |
| 8. | Stuck with Me (בשיתוף Little Dragon)   | 3:25 |  |  |  |  |  |  |  |
| 9. | Go Easy on Me (Interlude)   | 0:31 |  |  |  |  |  |  |  |
| 10. | Salt  | 3:48 |  |  |  |  |  |  |  |
| 11. | Faded Love (בשיתוף פיוצ'ר)   | 3:24 |  |  |  |  |  |  |  |
| 12. | No Contest  | 3:47 |  |  |  |  |  |  |  |
| 13. | Fires and Flames  | 3:46 |  |  |  |  |  |  |  |
| משך כולל: | משך כולל: | 36:51 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 76 |
|  ארצות הברית | בילבורד 200 | 58 |
|  ארצות הברית | מצעד אלבומי ה-R&B/היפ-הופ | 29 |
|  הולנד | מצעד 100 האלבומים ההולנדיים | 103 |
|  הממלכה המאוחדת | מצעד האלבומים הבריטי | 78 |
|  הממלכה המאוחדת | מצעד אלבומי ה-R&B | 6 |
|  ניו זילנד | המצעד הניו זילנדי הרשמי | 3 |
|  פלנדריה | אולטראטופ 50 | 134 |
|  קוריאה הדרומית | סירקל צ'ארט | 100 |
|  קנדה | מצעד האלבומים הקנדי | 55 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 13 באפריל 2018 | הזרמת מוזיקה • הורדה דיגיטלית • תקליטור | תקליטי RCA |  |
| עולם | 29 ביוני 2018 | תקליט | תקליטי RCA |  |
הערות שוליים

↑  טינשיי, טרבור ג'רידו, מייק נזארו, עלי נזארו, פלויד "A1" בנטלי, אלן ריטר, דרה מון, פליקס סנואו, יונג ברג, מריו לוצ'יאנו, ג'יי וייט דיד איט, ג'ואל קומפס, רקלס, ריץ ריינולדס, קנת סי קובי, סטאר-גייט, וייבי וטי-מינוס
1 2  Joyride, Discogs (באנגלית)
↑  Tinashe, Billboard
↑  Tinashe, Billboard
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Tinashe, Billboard
↑  Joyride by Tinashe, Genius (באנגלית)
↑  Joyride, נבדק ב-2020-03-23
↑  Rob Arcand (13 באפריל 2018). "Stream Tinashe's New Album 'Joyride'". Billboard. {{cite web}}:  (עזרה)
↑  Unknown (29 ביוני 2018). "Tinashe's 'Joyride' on Vinyl". Discogs. {{cite web}}:  (עזרה)
| טינאשה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Aquarius • Nightride • Joyride • Songs for You • 333 • BB/ANG3L • Quantum Baby |  |
| מיקסטיפיים | In Case We Die • Reverie • Black Water • Amethyst |  |
| מיני-אלבומים | Comfort & Joy |  |
| סינגלים | "2 On" • "Pretend" • "All Hands on Deck" • "Player" • "Superlove" • "Company" • "Superlove" • "Flame" • "No Drama" • "Faded Love" • "Me So Bad" • "Die a Little Bit" • "Like I Used To" • "Touch & Go" • ‏"Save Room For Us" • ‏"Rascal (Superstar)" • ‏"Dance Like Nobody's Watching" • ‏"Love Line" • ‏"Pasadena" • ‏"Bouncin" • "New to You" |  |
| סינגלים שיווקיים | "Vulnerable" • "Feels Like Vegas" • "Bet" • "Watch Me Work" • "Party Favors" • "Ride of Your Life" • "Light the Night Up" • "Like I Used To" • "Throw a Fit" • "Out Tonight" • "So Much Better" • "Stormy Weather" • "Hopscotch" • "I'm Every Woman" |  |
| השתתפות בסינגלים | "Artificial People" • "Cake" • "Body Language" • "Jealous (Remix)" • "Drop That Kitty" • "All My Friends" • "Just Say" • "Duele el Corazón" • "All Caught Up" • "Freal Luv" • "Slumber Party" •  "Text from Your Ex" • "Up In This" • "Quit You" • "Might Die Young" • "Only" • "Play Fight" • "Glitch" • "Lean on Me" |  |
| סיבובי הופעות | Aquarius Tour • Joyride Tour • Tour for You |  |
| ערכים קשורים | The Stunners |  |
| --- | --- |
בקרת זהויות :  MusicBrainz release group: 58f1a50b-5bf5-4255-b412-3afa608cca6a
I Luh Ya Papi

"I Luh Ya Papi" הוא שיר של הזמרת והשחקנית ג'ניפר לופז מתוך אלבומה השמיני, A.K.A.. השיר יצא לאור כסינגל הראשון ממנו ב-11 במרץ 2014, תחת חסותה של חברת התקליטים, קפיטול רקורדס, בשיתוף הראפר פרנץ' מונטנה, אשר בהמשך שיתף איתה פעולה גם בגרסת הרמיקס שיצאה עבור השיר "Same Girl".
השיר הגיע אל המקום ה-77 במצעד הבילבורד הוט 100, ה-170 במצעד הסינגלים הבריטי, וה-32 במצעד שבפלנדריה.
רקע וכתיבה

השיר נכתב על ידי נואל פישר, אנדרה פרוקטור, כרים חרבוש, טינשיי ולופז עצמה והופק על ידי נואל פישר וקורי רוני. מבחינה מוזיקלית השיר הוא שיר היפ-הופ בליווי סינתסייזר וצלילים מתכתיים ומבחינה לירית מכיל רמזים והתייחסויות לגופה של לופז.
לופז הודיעה על יציאת השיר בתחילת 2014. ב-2013 הוציאה לופז את השיר "Live It Up", בשיתוף הראפר פיטבול. שיר זה היה אמור לשמש כסינגל המוביל מתוך אלבום אך לבסוף הוחלט כי השיר ישמש כסינגלה הראשון במקומו ו-"Live It Up", לא נכנס לאלבום. השיר נחשף לראשונה בעונה ה-13 של התוכנית אמריקן איידול שם לופז משמת גם כשופטת. בנוסף לופז גם קידמה את השיר במספר הופעות נוספות. ב-5 במרץ 2014, השיר נחשף לראשונה בתחנת הרדיו Power 106 וב-11 במרץ, הוא שוחרר להורדה דיגיטלית באופן רשמי. בנוסף לגרסה הזו שוחררה לשיר גרסת רמיקס בשיתוף הראפר ביג שון.
השיר זכה לביקורות חיוביות ממבקרי המוזיקה אשר שיבחו את הפזמון הקליט ואת השובבות שלו אך מתחו ביקורת על השם של השיר.
וידאו קליפ

ב-4 במרץ נחשפו תמונות מתוך הקליפ בו נראית לופז על יאכטה בתלבושת לבנה. יומיים לאחר שחרור השיר שוחרר גם הקליפ.
הקליפ לשיר בוים על ידי ג'סי טררו אשר שיתף פעולה עם לופז בעבר. הקליפ צולם במיאמי ומציג את לופז בפנטזיה שלה בעקבות התפיסה שלה המתארת גברים. הקליפ קיבל ביקורות חיוביות בשל העובדה שוא מציג את נושא ההתמודדות עם סקסיזם בעולם המוזיקה.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 25 |  |
|  ארצות הברית | בילבורד הוט 100 | 77 |  |
|  ארצות הברית | מצעד שירי הדאנס קלאב | 5 |  |
|  ארצות הברית | מצעד שירי הקצב | 32 |  |
|  הממלכה המאוחדת | מצעד הסינגלים הבריטי | 170 |  |
|  הממלכה המאוחדת | מצעד שירי ה-R&B | 33 |  |
|  פלנדריה | אולטראטופ 50 | 32 |  |
|  קוריאה הדרומית | סירקל צ'ארט | 59 |  |
|  קנדה | קנדה הוט 100 | 78 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 11 במרץ 2014 | הורדה דיגיטלית | יוניברסל מיוזיק גרופ |  |
| ארצות הברית | 11 במרץ 2014 | הורדה דיגיטלית | קפיטול |  |
| צרפת | 12 במרץ 2014 | הורדה דיגיטלית | יוניברסל מיוזיק גרופ |  |
| גרמניה | 12 במרץ 2014 | הורדה דיגיטלית | יוניברסל מיוזיק גרופ |  |
| איטליה | 12 במרץ 2014 | הורדה דיגיטלית | יוניברסל מיוזיק גרופ |  |
| יפן | 12 במרץ 2014 | הורדה דיגיטלית | יוניברסל מיוזיק גרופ |  |
| ספרד | 12 במרץ 2014 | הורדה דיגיטלית | יוניברסל מיוזיק גרופ |  |
| בריטניה | 12 במרץ 2014 | הורדה דיגיטלית | קפיטול UK |  |
גיא הלוי

| --- | --- |
אין תמונה חופשית
 לידה:  אוגוסט 1972 (בן 52) י"ח באלול ה'תשל"ב קיבוץ בארות יצחק
 מדינה:  ישראל 
 השתייכות:   צבא הגנה לישראל
 תקופת הפעילות:  1990–2016 (כ־26 שנים)
 דרגה:    אלוף-משנה
 תפקידים בשירות
 סגן מפקד יחידת דובדבן  מפקד גדוד 12 (ברק)  קצין אג"ם עוצבת געש  מפקד בא"ח גולני  סגן מפקד חטיבת גולני  מפקד חטיבת עציוני  מפקד בא"פ אליקים  סגן מפקד עוצבת הגליל
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן
 
גיא הלוי (נולד ב-22 באוגוסט 1972, י"ח באלול תשל"ב) הוא קצין צה"ל בדרגת אלוף-משנה במילואים. שימש כסגן מפקד עוצבת הגליל, מפקד חטיבת עציוני ומפקד גדוד 12.
שירותו הצבאי

נולד וגדל בקיבוץ בארות יצחק. התגייס לצה"ל ושובץ בפלחה"ן גולני. עבר הכשרה כלוחם, קורס מ"כים חי"ר ויצא לקורס קציני חי"ר. בגמר הקורס חזר לחטיבה ושימש כמפקד מחלקה. לאחר מכן מונה למפקד פלוגה בגדוד 51, והוביל אותה בלחימה בדרום לבנון. בהמשך שימש כסגן מפקד גדוד 13. לאחר מכן מונה לסגן מפקד יחידת דובדבן.
בשנת 2004 הועלה לדרגת סא"ל, ומונה למפקד גדוד 12, והוביל אותו בלחימה כנגד הטרור הפלסטיני באינתיפאדה השנייה, ובמהלך מלחמת לבנון השנייה, לאחר המלחמה סיים את תפקידו. בהמשך מונה לקצין אג"ם של עוצבת געש בין השנים 2006–2007. לאחר מכן מונה למפקד בא"ח גולני, ושימש בתפקיד בשנים 2007–2008. לאחר לימודים, מונה לסגן מפקד חטיבת גולני בין השנים 2009–2010.
בשנת 2010 הועלה לדרגת אל"ם ומונה למפקד חטיבת עציוני, ובמקביל מונה בשנת 2012 למפקד בא"פ אליקים, בתפקידיו אלו שימש עד שנת 2013. בהמשך שימש כסגן מפקד עוצבת הגליל בין השנים 2013–2015. לאחר מכן השתחרר מצה"ל בשנת 2016. לאחר שחרורו מונה למנהל הקהילה בקיבוץ אפק שבו הוא חבר.
הערות שוליים

↑  אביחי בקר, אייזן פטון, הארץ, ‏ 10 בספטמבר 1999, כפי שהועלה באתר פרש.
↑  פליקס פריש, הכומתות החומות כובשות את פיקוד מרכז, באתר ynet, 17 ביולי 2003.
↑  רעות פרקש, "אלמנט ההפתעה של המילואימניק נעלם", באתר צה"ל (דרך ארכיון האינטרנט), 15 ביולי 2011.
| מפקדי חטיבת עציוני |
| --- | --- | --- |
|  חטיבת עציוני   (1947 - 1949) | ישראל עמיר • דוד שאלתיאל • משה דיין • יצחק פונדק |  |
|  חטיבה 408   (1978 - 2010) | חיים אורן • עזרא סלע • חזי צפריר • ברוך שפיגל • מוני חורב • נמרוד רן • דני שחר • רון שכנר • ארז וינר • רפי מילוא • גיא הלוי |  |
|  חטיבת עציוני   (2010 - הווה) | גיא הלוי • אילן דיקשטיין • קובי ולר • אורן שמחה • יאיר צוקרמן • איתן גלעד • שראל סבג |  |
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
יאסר ג'דבאן

יאסר ג'דבאן (בערבית: ياسر غضبان; נולד ב-30 באפריל 1964) הוא ראש המועצה המקומית כסרא-סמיע.
ביוגרפיה

נולד לפרג' ועפיפה וגדל בכפר כסרא שבגליל העליון. הבכור מתוך שבעה אחים ואחיות. למד בבית ספר יסודי וחטיבת ביניים כסרא ובתיכון במעלות-תרשיחא. ביולי 1982 סיים את לימודיו התיכוניים.
בפברואר 1983 התגייס לצה"ל לגדוד חרב לאחר שישה חודשים עבר לשרת כמ"מ בפלס"ר שח"ר בפיקוד הצפון ושירת בעיר צור בלבנון עת התרחש אסון צור השני במלחמת לבנון הראשונה. לאחר מכן שימש סגן מפקד גדוד חי"ר בפיקוד הדרום (1992–1993), ראש מגמת הדרכה בבסיס טירונים (1995–1998), מפקד גדוד חי"ר (1998–2000), סגן מפקד חטיבת הבקעה וחטיבת הערבה (2000–2003), מפקד מחנה 80 (2004–2007).
במאי 2008 השתחרר מצה"ל בדרגת סגן-אלוף.
בשנים 2008–2018 שימש חבר דירקטוריון בתאגיד המים מעיינות זיו.
בשנים 2008–2010 שימש יו"ר ועד הורים בבית ספר שש שנתי כסרא סמיע.
בשנים 2010–2016 שימש מנהל מרחב תבור ברשות חירום לאומית במשרד הביטחון.
בשנים 2017–2018 שימש מנהל מחוז צפון ברשות חירום לאומית.
בבחירות לרשויות מקומיות ב-2018 ג'דבאן היה מועמד יחיד לראשות המועצה וזכה ל-96.67% מקולות הבוחרים (2,588 קולות בעד מול 89 נגד). רשימתו של ג'דבאן "אלוחדה" (נא) זכתה בכל 9 המנדטים למועצה בבחירות אלו כשגברה ברוב של 2,565 קולות מול 52 קולות על רשימת "אלאסתקלאל" (נץ).
בבחירות ב-2024 נבחר לכהונה נוספת בראשות המועצה עם 86.5% מהקולות לעומת 13.5% לנזיה רבאח. רשימתו "אלוחדה" זכתה בשבעה מנדטים מתוך תשעה.
בנובמבר 2020 נבחר למזכיר פורום ראשי הרשויות הדרוזיות והצ'רקסיות עד לשנת 2024. באפריל 2024 נבחר ליו"ר פורום ראשי הרשויות הדרוזיות והצ'רקסיות.
הוא בעל תואר ראשון בלימודי המזרח התיכון ותואר שני במדע המדינה ולימודי ביטחון שניהם מאוניברסיטת חיפה. בוגר קורס המכללה הבין-זרועית לפיקוד ולמטה "ברק" במכללות הצבאיות להכשרת תפקידי מטה בדרג תיכון ובכיר ביבשה. בוגר קורס דירקטורים הלכה למעשה - חברות ציבוריות, פרטיות וממשלתיות.
הוא נשוי לעדינה ואב לארבעה. מתגורר בכפר כסרא.
הערות שוליים

↑  نتعرّف على رؤساء البلدات الدّرزيّة المنتخَبين, مجلة العمامة
↑  מתחברים לחוסן בחירום
↑  חמד עמאר - ברכות לידידי יאסר גדבאן לרגל מינויו למנהל מחוז צפון ברח"ל, באתר Blogger, ‏2 באוגוסט 2017
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8006, עמ' 3302
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12170, התשפ"ד, 10 במרץ 2024, עמ' 4576
↑  יאסר גדבאן נבחר ליו"ר פורום הדרוזים והצ'רקסים, באתר פורטל הכרמל
Nightride

Nightride (בעברית: נסיעת לילה) הוא אלבום האולפן השני של הזמרת-יוצרת האמריקאית טינשיי. האלבום יצא לאור ב-4 בנובמבר 2016 על ידי חברת התקליטים תקליטי RCA. מתוך האלבום יצא הסינגל היחיד "Company".
האלבום הגיע למקום ה-89 במצעד הבילבורד 200.
רקע והפקה

האלבום הופק על ידי טינשיי עצמה, ביחד עם מפיקים מוזיקליים שונים כמו בוי-1דה שהפיק ביחד איתה את המיקסטייפ Black Water, ודה-דרים שהפיק ביחד איתה את אלבום האולפן השלישי שלה Joyride, שיצא בשנת 2018.
בסמוך לצאתו, עלה האלבום לרשת הזרמת המדיה ספוטיפיי.
רשימת רצועות

| Nightride> מס' | Nightride> שם | Nightride> משך | Nightride>  | Nightride>  | Nightride>  | Nightride>  | Nightride>  | Nightride>  | Nightride>  |
| --- | --- | --- | --- | --- | --- | --- | --- | --- | --- |
| 1. | Lucid Dreaming  | 4:29 |  |  |  |  |  |  |  |
| 2. | C'est La Vie  | 3:35 |  |  |  |  |  |  |  |
| 3. | Sunburn  | 3:59 |  |  |  |  |  |  |  |
| 4. | Binaural Test (Interlude)  | 0:14 |  |  |  |  |  |  |  |
| 5. | Sacrifices  | 4:14 |  |  |  |  |  |  |  |
| 6. | Company  | 4:25 |  |  |  |  |  |  |  |
| 7. | Soul Glitch  | 4:11 |  |  |  |  |  |  |  |
| 8. | You Don't Know Me  | 3:15 |  |  |  |  |  |  |  |
| 9. | Spacetime  | 4:22 |  |  |  |  |  |  |  |
| 10. | High Speed Chase (Interlude)  | 1:30 |  |  |  |  |  |  |  |
| 11. | Ride of Your Life  | 3:30 |  |  |  |  |  |  |  |
| 12. | Party Favors  | 4:08 |  |  |  |  |  |  |  |
| 13. | You Can Stay Here Tonight (Interlude)  | 0:14 |  |  |  |  |  |  |  |
| 14. | Touch Pass  | 4:43 |  |  |  |  |  |  |  |
| 15. | Ghetto Boy  | 5:03 |  |  |  |  |  |  |  |
| משך כולל: | משך כולל: | 51:33 |  |  |  |  |  |  |  |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד האלבומים האורבניים | 12 |
|  ארצות הברית | בילבורד 200 | 89 |
|  ארצות הברית | מצעד אלבומי ה-R&B/היפ-הופ | 8 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד אלבומי ה-R&B | 16 |
|  ניו זילנד | המצעד הניו זילנדי הרשמי | 3 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 4 בנובמבר 2016 | הורדה דיגיטלית • תקליטור | תקליטי RCA |  |